मुआवजा वितरण में गड़बड़ी पर जताया विरोध
किसानों ने मुआवजे के लिए कलेक्टोरेट पर प्रदर्शन कर लगाई गुहार
भास्कर संवाददाता | श्योपुर
मंगलवार को कई समस्याओं को लेकर कलेक्टोरेट पर ग्रामीणों का खासा जमावड़ा। दूरदराज गांव से आए ग्रामीणों ने कलेक्टर के सामने जनसुनवाई मेंं समस्याओं से संबंधित आवेदनों का अंबार लगा दिया।
इस दौरान कलेक्टर ने 120 लोगों की फरियादी सुनी और उनकी समस्याओं का निराकरण समय सीमा में करने के आदेश संबंधित विभागीय अधिकारियों को दिए हैं। इस बीच ग्राम सेमल्दा हवेली से आए करीब 30-35 किसानों ने पहले कलेक्टोरेट के सामने प्रदर्शन कर मुआवजा वितरण में गड़बड़ी पर अपना विरोध जताया, बाद में कलेक्टर को जनसुनवाई मेंं आवेदन देकर पटवारी के खिलाफ कार्रवाई करने तथा पात्र किसानों को मुआवजा दिलाने की गुहार लगाई।
जनसमस्याओं के निराकरण के लिए प्रशासन द्वारा चलाए जा रहे जनसुनवाई कार्यक्रम के तहत मंगलवार को हर सप्ताह की कलेक्टोरेट में विशेष चहल पहल रही। शहर समेत जिले के विभिन्न हिस्सों से ग्रामीण अपनी समस्याएं लेकर आए। विजयपुर के बेनीपुरा गांव के लोगों ने पशु आश्रय टीनशेड बनाने के लिए अनुदान राशि नहीं मिलने की शिकायत की। ओछापुरा गांव के लोगों ने हाईस्कूल में जल संकट के निदान की गुहार लगाई । बेनीपुरा गांव के संजीव धाकड़, राहुल शर्मा ने शौचालय निर्माण के लिए अनुदान राशि में गबन का आरोप सरपंच सचिव पर लगाते हुए जांच कराने की मांग की।
जनसुनवाई में समस्या लेकर आए सेमल्दा पंचायत के ग्रामिण।
सेमल्दा हवेली के किसानों ने किया मुआवजे के लिए प्रदर्शन
सेमल्दा हवेली गांव के किसानों ने मंगलवार को मुआवजे के लिए कलेक्टोरेट पर प्रदर्शन किया। प्रदर्शन के बाद जनसुनवाई में आवेदन देकर इन किसानों ने बताया कि ग्राम सेमल्दा, नयागांव, गुजरान, सेमल्दा हवेली और बृह्मपुरा में राजस्व टीम के पटवारी हरिकिशन आदिवासी ने कुछ लोगों से सांठगांठ करके मुआवजा राशि वितरित कर दी है। यहां पटवारी ने मनमाने तरीके से अपात्र लोगों को मुआवजा बांट दिया है, लेकिन पात्र किसानों के नाम सूची से गायब कर दिए गए। वहीं कई पीडि़त किसानों को मुआवजा के नाम पर टरकाया जा रहा है। किसानों ने कलेक्टर से मामले की जांच कराने तथा पटवारी के खिलाफ कार्रवाई के साथ पात्र किसानों को मुआवजा राशि मुहैया कराने की मांग की है।
जनसुनवाई
hin_Deva hin_Deva san_Deva hin_Deva hin_Deva hin_Deva hin_Deva hin_Deva hin_Deva hin_Deva